CELEX: 52020PC0847
Language: da
Date: 2020-12-17
Title: Forslag til RÅDETS AFGØRELSE om den holdning, der skal indtages på Den Europæiske Unions vegne til sektoraftalen om eksportkreditter til civile fly

EUROPA-KOMMISSIONEN
            Bruxelles, den 17.12.2020
            COM(2020) 847 final
            2020/0376(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne til sektoraftalen om eksportkreditter til civile fly
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører afgørelsen om fastlæggelse af den holdning, der skal indtages på Unionens vegne vedrørende sektoraftalen om eksportkreditter til civile fly ("sektoraftalen om fly" eller "aftalen") i forbindelse med den påtænkte fælles holdning i overensstemmelse med del 4, afsnit 3, i sektoraftalen om fly.
            
            
               2.Baggrund for forslaget
            
            
               2.1.Sektoraftalen om eksportkreditter til civile fly
            
            
               Formålet med sektoraftalen om fly er at fastlægge rammerne for forudsigelig, konsekvent og gennemsigtig anvendelse af offentligt støttede eksportkreditter til salg eller leasing af fly og andre varer og tjenesteydelser angivet i artikel 4, litra a), i sektoraftalen om fly. Sektoraftalen trådte i kraft den 1. februar 2011. 
            
            
               Sektoraftalen om fly udgør bilag III til arrangementet vedrørende offentligt støttede eksportkreditter ("arrangementet"), som indgår i administrativt er en integreret del af OECD, og modtager støtte fra OECD's kreditsekretariat. Ikke desto mindre er hverken arrangementet eller sektoraftalen om fly OECD-retsakter
                  1
               .
            
            
               Den Europæiske Union er part i arrangementet og i sektoraftalen om fly, som begge er blevet omsat til gældende fællesskabsret i medfør af Europa-Parlamentets og Rådets forordning (EU) nr. 1233/2011 af 16. november 2011
                  2
               . Derfor er arrangementet og sektoraftalen om fly juridisk bindende i henhold til EU-retten.
            
            
               2.2.Aftaledeltagere
            
            
               Der er i øjeblikket ti deltagere i sektoraftalen om fly: Australien, Brasilien, Canada, Den Europæiske Union, Japan, Korea, New Zealand, Norge, Schweiz og USA. Aftaledeltagerne træffer afgørelse om ændringerne af aftalen og kan vedtage fælles holdninger i overensstemmelse med del 4, afsnit 3, i aftalen. Afgørelser træffes ved konsensus, således at ændringer af aftalen eller den fælles holdning ikke kan vedtages, hvis en deltager gør indsigelse.
            
            
               Europa-Kommissionen repræsenterer Unionen på møderne for aftaledeltagerne samt i de skriftlige beslutningsprocedurer for deltagerne.
            
            
               En fælles holdning er et instrument i henhold til sektoraftalen om fly, som giver deltagerne mulighed for undtagelsesvis at afvige fra bestemmelserne i sektoraftalen om fly for så vidt angår en specifik transaktion eller midlertidigt for et ikke-specifikt antal transaktioner. Fælles holdninger kan accepteres stiltiende ved skriftlig procedure, da en deltager, der forbliver stiltiende, anses for at have accepteret forslaget til fælles holdning. Det samme gælder for en deltager, der ikke har taget stilling. Svar på forslag til en fælles holdning skal i princippet indgives inden for 20 kalenderdage (artikel 29 i aftalen). OECD's eksportkreditsekretariat underretter deltagerne om, hvorvidt den fælles holdning blev accepteret, og den aftalte fælles holdning får virkning tre kalenderdage efter denne meddelelse (artikel 32 i aftalen).
            
            
               2.3.Den påtænkte retsakt, som skal vedtages af deltagerne i sektoraftalen om fly
            
            
               Den påtænkte foranstaltning er et forslag til en fælles holdning, som fremsendes til deltagerne i sektoraftalen om fly i overensstemmelse med del 4, punkt 3, i aftalen. Den foreslåede fælles holdning er en ekstraordinær hasteforanstaltning som reaktion på den økonomiske afmatning som følge af covid-19-sundhedskrisen og vil mindske krisens alvorlige konsekvenser for EU's civile luftfartsindustri (se nærmere i afsnit 3 nedenfor). Den foreslåede fælles holdning vil, hvis den vedtages, midlertidigt ændre aftalens bestemmelser om tilbagebetaling af hovedstol (artikel 13 i aftalen), hvilket derfor vil have retsvirkninger i Unionen i henhold til EU-retten (se afsnit 2.1 ovenfor).
            
            
               I betragtning af foranstaltningens hastende karakter bør forslaget forelægges hurtigst muligt, og den påtænkte fælles holdning skal, hvis der opnås enighed herom, også gælde for alle deltagere hurtigst muligt. Som følge af den særlige 20-dages stiltiende samtykkeprocedure, der er fastsat i aftalen (se punkt 2.2 ovenfor), kan Unionens forslag til fælles holdning automatisk godkendes af deltagerne som den endelige udgave af den fælles holdning, forudsat at der ikke gøres indsigelse, og bør træde i kraft tre dage efter procedurens afslutning.
            
            
               I lyset af ovenstående er det hensigtsmæssigt at fastlægge Unionens forslag som den holdning, der skal indtages på Unionens vegne i et organ nedsat ved en aftale, da afgørelsen vil være bindende for Unionen og vil berøre EU-retten, jf. artikel 1 i forordning (EU) nr. 1233/2011, hvori det hedder, at "De retningslinjer, som er indeholdt i arrangementet vedrørende offentligt støttede eksportkreditter ("arrangementet"), finder anvendelse i Unionen. Teksten til arrangementet er knyttet som bilag til denne forordning."
            
            
               Proceduren med henblik på den fælles holdning blandt deltagerne i sektoraftalen om fly forventes at blive indledt i januar 2021 og afsluttet i februar 2021.
            
            
               3.Den holdning, der skal indtages på Unionens vegne
            
            
               Den påtænkte fælles holdning vil gøre det muligt for deltagerne i sektoraftalen om fly midlertidigt at støtte deres producenter af civile fly, hvis virksomhed trues af kortsigtede likviditetsproblemer hos operatører og købere af nye fly og motorer i kølvandet på covid-19-udbruddet. I øjeblikket står de fleste, hvis ikke alle, luftfartsselskaber over for betydelige indtægtsnedskæringer, og i genopretningsperioden efter covid-19 vil disse selskaber stadig have en skrøbelig likviditet, da de vil skulle håndtere de finansielle eftervirkninger af krisen og faldende efterspørgsel.
            
         
         
            
               Helt konkret vil den foreslåede fælles holdning give købere af nye fly og motorer mulighed for at udskyde påbegyndelsen af tilbagebetaling af lånets hovedstol i 12 eller, hvis visse betingelser er opfyldt, 18 måneder efter leveringen, samtidig med at fabrikanterne får mulighed for at modtage betaling for nye fly og motorer, der leveres inden for de næste 12 måneder. Den fælles holdning er gyldig i 12 måneder.
            
            
               Da formålet med den påtænkte fælles holdning er at mindske de alvorlige konsekvenser af covid-19-sundhedskrisen for EU's civile luftfartsindustri, og da Unionen påtænker at fremsætte forslaget til denne fælles holdning, bør den holdning, der skal indtages på Unionens vegne, være at udarbejde og støtte udkastet til forslag i bilaget til denne afgørelse.
            
            
               3.1.Proceduremæssigt retsgrundlag
            
            
               3.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  3
               .
            
            
               3.1.2.Princippernes anvendelse på det foreliggende tilfælde
            
            
               Den retsakt, som deltagerne i sektoraftalen om fly skal vedtage, er en retsakt, der har retsvirkninger. Den påtænkte retsakt har retsvirkninger i medfør af artikel 1 i Europa-Parlamentets og Rådets forordning (EU) nr. 1233/2011 af 16. november 2011 om anvendelse af visse retningslinjer for offentligt støttede eksportkreditter og om ophævelse af Rådets afgørelse 2001/76/EF og 2001/77/EF, hvori det hedder, at "De retningslinjer, som er indeholdt i arrangementet vedrørende offentligt støttede eksportkreditter ("arrangementet"), finder anvendelse i Unionen. Teksten til arrangementet er knyttet som bilag til denne forordning."
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               3.2.Materielt retsgrundlag
            
            
               3.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne.
            
            
               3.2.2.Princippernes anvendelse på det foreliggende tilfælde
            
            
               Den påtænkte retsakts primære formål og indhold vedrører den fælles handelspolitik. Det materielle retsgrundlag for den foreslåede afgørelse er derfor artikel 207.
            
            
               3.3.Konklusion
            
            
               Retsgrundlaget for den foreslåede afgørelse bør være artikel 207, stk. 4, første afsnit, i TEUF sammenholdt med artikel 218, stk. 9.
            
            
               4.Offentliggørelse af den påtænkte retsakt
            
            
               Da aftaledeltagernes retsakt ændrer sektoraftalen om fly, bør den offentliggøres i Den Europæiske Unions Tidende efter godkendelsen.
            
            
               2020/0376 (NLE)
            
            
               Forslag til
            
         
         
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne til sektoraftalen om eksportkreditter til civile fly
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Sektoraftalen om eksportkreditter til civile luftfartøjer ("sektoraftalen om luftfartøjer" eller "aftalen"), som udgør bilag III til arrangementet vedrørende offentligt støttede eksportkreditter, er blevet gennemført og dermed gjort juridisk bindende i Den Europæiske Union ved Europa-Parlamentets og Rådets forordning (EU) nr. 1233/2011
                  4
               . 
            
            
               (2)Deltagerne i sektoraftalen om fly ("aftaledeltagerne") skal ved skriftlig procedure træffe afgørelse om Den Europæiske Unions forslag til en fælles holdning i overensstemmelse med del 4, punkt 3, i denne sektoraftale for at give mulighed for en midlertidig udskydelse af tilbagebetaling af hovedstolen til købere af nye luftfartøjer og motorer i lyset af den nuværende og kommende økonomiske afmatning som følge af covid-19.
            
            
               (3)Det er hensigtsmæssigt at fastlægge Unionens forslag som den holdning, der skal indtages på Unionens vegne i den skriftlige procedure blandt aftaledeltagerne, da afgørelsen vil kunne få afgørende indflydelse på indholdet af EU-retten i medfør af Europa-Parlamentets og Rådets forordning (EU) nr. 1233/2011 af 16. november 2011 om anvendelse af visse retningslinjer for offentligt støttede eksportkreditter og om ophævelse af Rådets afgørelse 2001/76/EF og 2001/77/EF.
            
            
               (4)Forslaget til den fælles holdning vil gøre det muligt for køberne af nye fly som defineret i artikel 8, litra a), nr. 1), i sektoraftalen om fly og af støtte til reservemotorer og reservedele, jf. artikel 20, litra a), b) og c), i sektoraftalen om fly, at udskyde tilbagebetalingen af lånets hovedstol i 12 måneder eller, hvis visse betingelser er opfyldt, 18 måneder efter leveringen. Denne ekstraordinære foranstaltning er nødvendig for at reagere på den økonomiske afmatning som følge af covid-19-sundhedskrisen og mindske krisens alvorlige konsekvenser for den civile luftfartsindustri, hvis aktiviteter trues af kortsigtede likviditetsproblemer hos operatører og købere af nye fly og motorer—
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne til forslaget til den fælles holdning i overensstemmelse med del 4, afsnit 3, i sektoraftalen om fly, baseres på bilaget til denne afgørelse.
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Som defineret i artikel 5 i OECD-konventionen. 
               
               
                  
                     (2)
                  
                        Europa-Parlamentets og Rådets forordning (EU) nr. 1233/2011 af 16. november 2011 om anvendelse af visse retningslinjer for offentligt støttede eksportkreditter og om ophævelse af Rådets afgørelse 2001/76/EF og 2001/77/EF (EUT L 326 af 8.12.2011, s. 45).
               
               
                  
                     (3)
                  
                        Domstolens dom af 7. oktober 2014 i sag C-399/12, Tyskland mod Rådet, ECLI:EU:C:2014:2258, præmis 61 til 64. 
               
               
                  
                     (4)
                  
                        Europa-Parlamentets og Rådets forordning (EU) nr. 1233/2011 af 16. november 2011 om anvendelse af visse retningslinjer for offentligt støttede eksportkreditter og om ophævelse af Rådets afgørelse 2001/76/EF og 2001/77/EF (EUT L 326 af 8.12.2011, s. 45).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 17.12.2020
            COM(2020) 847 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne til sektoraftalen om eksportkreditter til civile fly
            
               
         
         
            
               BILAG 
            
            
               EU-forslag til en fælles holdning i overensstemmelse med artikel 28 ff. i sektoraftalen om fly - udsat tilbagebetaling
            
            
               1.Referencenummer: EU [•]/2020
            
            
               2.Importlandets navn Flere
            
            
               3.Beskrivelse af transaktionen: Offentlig støtte til nye fly og reservemotorer
            
            
               4.Forslag til fælles holdning: midlertidig tilføjelse af to alternative afdragsprofiler i punkt 13, litra a), i aftalen 
            
            
               5.Kendte konkurrerende tilbudsgiveres nationalitet og navn: Ikke relevant
            
            
               6.Sidste frist for indgivelse af bud/tilbud: Ikke relevant
            
            
               7.Andre oplysninger:
            
            
               Baggrund:
            
            
               Unionen foreslår en midlertidig fælles holdning med umiddelbar virkning for at afhjælpe de kortsigtede likviditetsproblemer, som operatører og købere af nye fly og motorer står over for i lyset af udviklingen i den nuværende covid-19-krise. Det er klart, at de fleste, om ikke alle, luftfartsselskaber står over for alvorlige indtægtsnedskæringer og selv i genopretningsperioden efter covid-19 vil have en langt skrøbeligere likviditet, da de håndterer de finansielle eftervirkninger af krisen og i længere tid vil opleve en faldende efterspørgsel.
            
            
               Den foreslåede fælles holdning har til formål at afbøde de potentielle virkninger af krisens finansielle virkninger for de nationale producenter ved at gøre det muligt for deltagerne at tilbyde finansieringsvilkår, der er i overensstemmelse med principperne i sektoraftalen om fly, samtidig med at der tages fat på de specifikke kortsigtede likviditetsvirkninger, der i øjeblikket observeres. 
            
            
               ·Generelle vilkår 
            
            
               Forslaget har til formål at løse dette problem ved midlertidigt at give køberne mulighed for at udskyde tilbagebetalingen af hovedstolen i 12 eller 18 måneder, samtidig med at fabrikanterne får mulighed for at modtage betaling for nye fly og motorer, der leveres inden for de næste 12 måneder. 
            
            
               ·Begrundelse for miljøbonus 
            
            
               Som følge af ekstraordinære omstændigheder oplever købere og låntagere ekstremt stramme finansieringspositioner på grund af det kraftige fald i efterspørgslen. I denne forbindelse er købere og låntagere berettiget til en yderligere udskydelse på seks måneder. Til gengæld tilskyndes de til at indføre bedste praksis med hensyn til overvågning og reduktion af drivhusgasemissioner. 
            
            
               Med forbehold af en samlet risikoanalyse af transaktionen foretaget af hvert eksportkreditagentur påbegyndes det første afdrag af hovedstolen senest 18 måneder efter kredittens begyndelsestidspunkt, og rentebetalingerne påbegyndes senest tre måneder — eller senest seks måneder efter forudgående underretning — efter kredittens begyndelsestidspunkt, hvis en overvågningsplan samt en reduktions- eller kompensationsplan ("drivhusgasemissionsplan") offentliggøres på årsbasis og omfatter: 
            
            
               i.en overvågning af drivhusgasemissionerne ved hjælp af en anerkendt og acceptabel metode 
            
            
               og
            
         
         
            
               ii.et kvantitativt mål for drivhusgasemissioner og oplysning om foranstaltninger, der allerede er indført eller skal gennemføres for at reducere eller kompensere for drivhusgasemissioner. 
            
            
               Hvis en drivhusgasemissionsplan endnu ikke er på plads og offentliggjort, kan køberne eller låntagerne stadig være berettigede til den yderligere forlængelse på seks måneder, der er beskrevet ovenfor, hvis de på tidspunktet for indgivelsen af anmodningen udtrykkeligt forpligter sig til at vedtage og sikre passende offentliggørelse af en sådan plan inden for en rimelig frist i løbet af tolvmånedersperioden for den alternative afdragsprofil.
            
            
               Hvis køberen eller låntageren ikke offentliggør en sådan rapport eller plan i løbet af tolvmånedersperioden for den alternative afdragsprofil, gælder de generelle betingelser, og første afdrag af hovedstolen betales senest 12 måneder efter kredittens begyndelsestidspunkt. 
            
            
               Forslag:
            
            
               Det foreslås, at der i en periode på 12 måneder stilles en alternativ afdragsprofil til rådighed for deltagerne i henhold til afsnit 13, litra a), i aftalen: Tilbagebetaling af hovedstol og renter ved hjælp af en fælles holdning. Den yderligere afdragsprofil, som er til rådighed for deltageren, defineres som følger: 
            
            
               13, litra a)Deltagerne skal anvende en afdragsprofil for hovedstol og renter som angivet i nedenstående nr. 1), 2), 3) eller 4):
            
            
               1)…Som anført i aftalen
            
            
               2)…Som anført i aftalen
            
            
               3)Med forbehold af forudgående underretning tilbagebetales hovedstol og renter sammen i lige store afdrag:
            
            
               a)Afdrag tilbagebetales med højst tre måneders mellemrum, og
            
            
               i)første afdrag af hovedstolen tilbagebetales senest 12 måneder efter kredittens begyndelsestidspunkt. For at undgå tvivl vil tilbagebetalinger af hovedstolen, der normalt forfalder inden for de første 12 måneder under 1) eller 2), blive anvendt i forhold til de afdrag af hovedstolen, der skal betales under 3). 
            
            
               ii)eller alternativt, hvis køberen eller låntageren
            
            
               –offentliggør en årlig rapport, der omfatter overvågning af drivhusgasemissioner og en plan for reduktion af eller kompensation for disse emissioner ("drivhusgasemissionsplan"),
            
            
               eller 
            
            
               –på tidspunktet for indgivelsen af anmodningen officielt forpligter sig til at vedtage og sikre en passende offentliggørelse af en sådan plan inden for en rimelig tidsramme i løbet af tolvmånedersperioden for den alternative afdragsprofil, jf. nr. 3, litra a), nr. i), ovenfor.
            
            
               Første afdrag af hovedstolen betales senest 18 måneder efter kredittens begyndelsestidspunkt. For at undgå tvivl vil tilbagebetalinger af hovedstolen, der normalt forfalder inden for de første 18 måneder under 1) eller 2), blive anvendt i forhold til de afdrag af hovedstolen, der skal betales under 3).
            
            
               Hvis køberen eller låntageren ikke offentliggør en sådan rapport eller plan i løbet af tolvmånedersperioden for den alternative afdragsprofil, betales første afdrag af hovedstolen senest 12 måneder efter kredittens begyndelsestidspunkt. 
            
            
               b)Afdrag af renter betales med højst tre måneders mellemrum, og første afdrag betales senest tre måneder efter kredittens begyndelsestidspunkt.
            
            
               c)Alternativt kan afdrag af hovedstol og renter betales hver sjette måned, og første afdrag af hovedstolen begynder senest 12 måneder eller senest 18 måneder i henhold til litra a, nr. ii., efter kredittens begyndelsestidspunkt og afdrag af renter senest seks måneder efter kredittens begyndelsestidspunkt. I så tilfælde opkræves en ekstrapræmie på 15 % af minimumspræmiesatserne beregnet i overensstemmelse med tillæg II.
            
            
               d)I tilfælde af en transaktion med variabel rente fastsættes afskrivningsprofilen for hovedstolen for hele perioden højst fem forretningsdage forud for udbetalingsdatoen på grundlag af den variable sats eller "swap"-satsen på det pågældende tidspunkt.
            
         
         
            
               4)Med forbehold af forudgående underretning foretages tilbagebetalingen af hovedstolen i lige store afdrag med renter efter degressiv afskrivning:
            
            
               a)Afdrag af hovedstol tilbagebetales med højst tre måneders mellemrum, og
            
            
               i)første afdrag betales senest 12 måneder efter kredittens begyndelsestidspunkt. For at undgå tvivl vil tilbagebetalinger af hovedstolen, der normalt forfalder inden for de første 12 måneder under 1) eller 2), blive anvendt i forhold til de afdrag af hovedstolen, der skal betales under 4).
            
            
               ii)eller alternativt, hvis køberen eller låntageren:
            
            
               –offentliggør en årlig rapport, der omfatter overvågning af drivhusgasemissioner og en plan for reduktion af eller kompensation for disse emissioner
            
            
               eller
            
            
               –på tidspunktet for indgivelsen af anmodningen officielt forpligter sig til at vedtage og sikre en passende offentliggørelse af en sådan plan inden for en rimelig tidsramme i løbet af tolvmånedersperioden for den alternative afdragsprofil, jf. nr. 4, litra a), nr. i), ovenfor.
            
            
               Første afdrag af hovedstolen betales senest 18 måneder efter kredittens begyndelsestidspunkt. For at undgå tvivl vil tilbagebetalinger af hovedstolen, der normalt forfalder inden for de første 18 måneder under 1) eller 2), blive anvendt i forhold til de afdrag af hovedstolen, der skal betales under 4).
            
            
               Hvis køberen eller låntageren ikke offentliggør en sådan rapport eller plan i løbet af tolvmånedersperioden for den alternative afdragsprofil, betales første afdrag af hovedstolen senest 18 måneder efter kredittens begyndelsestidspunkt. 
            
            
               b)Afdrag af renter betales med højst tre måneders mellemrum, og første afdrag betales senest tre måneder efter kredittens begyndelsestidspunkt.
            
            
               c)Alternativt kan afdrag af hovedstol og renter betales hver sjette måned, og første afdrag af hovedstolen begynder senest 12 måneder eller senest 18 måneder i henhold til litra a, nr. ii., efter kredittens begyndelsestidspunkt og afdrag af renter senest seks måneder efter kredittens begyndelsestidspunkt. I så tilfælde opkræves en ekstrapræmie på 15 % af minimumspræmiesatserne beregnet i overensstemmelse med tillæg II.
            
            
               Anvendelsesområde:
            
            
               Det foreslås, at den fælles holdning:
            
            
                     
                        i)
                     
                  
                  
                     
                        finder anvendelse i tolv måneder fra den 1. november 2020
                     
                  
               
                     
                        ii)
                     
                  
                  
                     
                        kun finder anvendelse på nye fly som defineret i artikel 8, litra a), nr. 1), og støtte til reservemotorer og reservedele som omhandlet i artikel 20, litra a), b) og c), i aftalen
                     
                  
               
                     
                        iii)
                     
                  
                  
                     
                        ikke finder anvendelse på fly, der ikke anvendes til indtægtsskabende operationer, hverken ved transport af passagerer eller fragt eller ved operationel leasing
                     
                  
               
                     
                        iv)
                     
                  
                  
                     
                        kun finder anvendelse på nye forretninger som defineret i ii) ovenfor, hvis der ydes offentlig støtte inden for den periode, hvor den fælles holdning er gældende
                     
                  
               
                     
                        v)
                     
                  
                  
                     
                        kun finder anvendelse på fly og motorer som defineret under ii) bestilt i henhold til købsaftaler, der blev gennemført senest den 11. marts 2020
                     
                  
               
                     
                        vi)
                     
                  
                  
                     
                        kun tillader fleksibilitet i forbindelse med midlertidige finansieringsordninger (som defineret i artikel 8, litra b), når leveringen og den midlertidige finansieringsordning finder sted i den periode, hvor den fælles holdning er gældende
                     
                  
               
                     
                        vii)
                     
                  
                  
                     
                        vil være til rådighed for alle købere eller låntagere, efter at deltageren har fået forelagt en pengestrømsanalyse, som viser en begrundelse for, hvorfor den fælles holdning er påkrævet
                     
                  
               
                     
                        viii)
                     
                  
                  
                     
                        vil gælde for forsinket levering, så længe den faktiske levering finder sted senest 90 dage efter den fælles holdnings faktiske slutdato og
                     
                  
               
                     
                        ix)
                     
                  
                  
                     
                        ikke vil berøre anvendelsen af andre bestemmelser i aftalen, som fortsat finder anvendelse.
                     
                  
               
            
               For at undgå tvivl ændrer anvendelsen af den foreslåede fælles holdning ikke ved, at deltagerne kan nå til enighed om foranstaltninger til minimering af tab i overensstemmelse med punkt 7 i aftalen.
            
            
               Forsinket levering:
            
            
               Hvis en deltager har givet tilsagn om at yde offentlig støtte til en levering i overensstemmelse med den foreslåede fælles holdning, og den pågældende levering forsinkes til efter den fælles holdnings faktiske slutdato, kan deltageren opfylde betingelserne i den oprindelige forpligtelse, så længe den faktiske levering finder sted senest 90 dage efter den fælles holdnings faktiske slutdato. 
            
            
               En deltager, der agter at forlænge gyldighedsperioden for betingelserne i den fælles holdning i tilfælde af forsinket levering, skal forklare begrundelsen for at nå til enighed om forlængelsen i meddelelsen efter udstedelsen. 
            
            
               Levering mellem den 1. november 2020 og datoen for godkendelsen af den fælles holdning
            
         
         
            
               Købere eller låntagere, der modtager levering af et fly med offentlig støtte mellem den 1. november 2020 og datoen for accepten af den fælles holdning, har ret til at få ændret betingelserne for den offentlige støttetransaktion, således at betingelserne i den fælles holdning finder anvendelse, forudsat at de deltagende eksportkreditagenturer giver deres samtykke til transaktionen og betaling af tillægspræmier, jf. nedenstående afsnit.
            
            
               Minimumspræmiesatser:
            
            
               Reglerne for præmiesatser som defineret i tillæg II til aftalen finder fortsat anvendelse på transaktioner, der støttes i henhold til den fælles holdning. En ændring af profilen i overensstemmelse med det forslag, der er beskrevet ovenfor, vil medføre, at den gennemsnitlige vægtede løbetid for en transaktion øges, og derfor vil deltagere, der opkræver præmie på forhånd i stedet for som en margen i lånets løbetid, blive kompenseret ved at opkræve en højere præmiesats, hvis de vælger at anvende de betingelser, der foreslås i den fælles holdning. 
            
            
               Risikoklassificering:
            
            
               For købere eller låntagere, hvis risikoklassificering i henhold til aftalen blev accepteret den 11. marts 2020 eller tidligere, bør der foreslås en ajourføring af risikoklassificeringen efter den almindelige procedure, der er beskrevet i tillæg II til aftalen for at anvende betingelserne i denne fælles holdning.
            
            
               Underretninger:
            
            
               Deltagernes anvendelse af den foreslåede fælles holdning vil blive meddelt i henhold til den procedure for forudgående underretning, der er fastlagt i aftalen, udelukkende til orientering.